ΠΕΡΙΕΧΟΜΕΝΑ
ΑΠΟΦΑΣΕΙΣ
Ανάκληση της υπ’ αριθμ. 384/25-2-2011 (ΦΕΚ 17/
Δ/17-3-2011) απόφασης κήρυξης ως αναδασωτέας δασικής έκτασης εμβαδού 0,150 στρ., στη
δασική θέση «Μπατσί - Αγ. Νικόλαος» του Δήμου
Σαλαμίνας της Περιφερειακής Ενότητας Νήσων
της Περιφέρειας Αττικής.
Επανακήρυξη ως αναδασωτέας δασικής έκτασης
εμβαδού 80,172 στρ. στη θέση «Φοινικιά - Τραπουριά» της ΔΕ Καλυβίων του Δήμου Σαρωνικού
της ΠΕ Αν. Αττικής λόγω πυρκαγιάς που εκδηλώθηκε στις 29.7.2016.
Προσδιορισμός χρήσης γης σε γήπεδο του Σταθμού Γεωργικής Έρευνας Μεσσαράς του ΕΛΓΟ ΔΗ-
ΜΗΤΡΑ, συνολικού εμβαδού 1004.54 τμ, στη θέση
«ΑΜΥΓΔΑΛΙΕΣ - ΚΟΠΑΝΙΣΤΡΕΣ» εκτός των ορίων
του οικισμού Αμπελούζος του Δήμου Γόρτυνας
ΠΕ Ηρακλείου.
ΑΠΟΦΑΣΕΙΣ
Αριθμ. 25301/686
(1)
Ανάκληση της υπ’ αριθμ. 384/25-2-2011 (ΦΕΚ 17/
Δ/17-3-2011) απόφασης κήρυξης ως αναδασωτέας δασικής έκτασης εμβαδού 0,150 στρ., στη
δασική θέση «Μπατσί - Αγ. Νικόλαος» του Δήμου
Σαλαμίνας της Περιφερειακής Ενότητας Νήσων
της Περιφέρειας Αττικής.
Ο ΓΕΝΙΚΟΣ ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ
Έχοντας υπόψη
1. - Τις διατάξεις:
α) Των άρθρων 24 παρ. 1 και 117 παρ. 3 του Συντάγματος της Χώρας.
β) Του άρθρου 5 του ν. 3200/1955 «περί διοικητικής
αποκεντρώσεως» σε συνδυασμό με τις διατάξεις του
ν.δ. 532/1970 (ΦΕΚ 103 τ.Α΄ 1970) «περί συμπληρώσεως
των διατάξεων διοικητικής αποκεντρώσεως» σε συνδυασμό με τις διατάξεις του β.δ. 709/5-11-1970 (ΦΕΚ
235 τ.Α΄/1970) «περί καθορισμού των διατηρουμένων
αρμοδιοτήτων κ.λπ.».
γ) Των άρθρων 6 και 7 του ν. 2503/1997 (ΦΕΚ 107/Α/
30-5-1997) «περί Διοίκησης, οργάνωσης, στελέχωσης
της Περιφέρειας κ.λπ.».
δ) Του άρθρου 35 του ν. 4280/2014 (ΦΕΚ 159/Α/
8-8-2014) με το οποίο αντικαταστάθηκε το άρθρο 44 του
ν. 998/1979 (ΦΕΚ 289 τ.Α΄/29-12-1979).
ε) Του άρθρου 52 παρ. 4 του Ν. 4280/2014.
2.- Τις εξής διαταγές του Υπουργείου Γεωργίας:
α) 160417/1180/9-7-1980, β) 182447/3049/24-9-1980
και γ) 141823/24-2-1983.
3.- Την αριθμ. Οικ 2944/2764/16-1-2013 (ΦΕΚ 172
Β΄/31-1-2013) απόφαση Γενικού Γραμματέα Αποκεντρωμένης Διοίκησης Αττικής «περί μεταβίβασης αρμοδιο-
τήτων και εξουσία υπογραφής» σύμφωνα με την οποία
δεν μεταβιβάζεται η εξουσία υπογραφής για αποφάσεις
άρσεων κήρυξης εκτάσεων ως αναδασωτέων.
4.- Τα αρθρ. 6 και 280 του ν. 3852/2010 (ΦΕΚ 87/Α/
7-6-2010) «Νέα Αρχιτεκτονική της Αυτοδιοίκησης και της
Αποκεντρωμένης Διοίκησης - Πρόγραμμα Καλλικράτης».
5.- Το π.δ.135/2010 (ΦΕΚ 228/Α/2010) περί Οργανισμού της Αποκεντρωμένης Διοίκησης Αττικής.
6.- Την υπ' αριθμ.: 4 Πράξη του Υπουργικού Συμβουλίου της 6ης Φεβρουαρίου 2015 (ΦΕΚ 24/Α/6-2-2015), με
την οποία έγιναν αποδεκτές οι παραιτήσεις των Γενικών
Γραμματέων των Αποκεντρωμένων Διοικήσεων της Χώρας και το άρθρο 56, ν. 4257/2014 (ΦΕΚ 93/Α/14-4-2014).
7.- Την υπ’ αριθμ.: 384/25-2-2011 (ΦΕΚ 17/Δ/17-3-2011)
απόφαση Γενικού Γραμματέα Αποκεντρωμένης Διοίκησης Αττικής περί κήρυξης ως αναδασωτέας δασικής
έκτασης εμβαδού 0,150 στρ., στη δασική θέση «ΜπατσίΑγ. Νικόλαος» του Δήμου Σαλαμίνας της Περιφερειακής
Ενότητας Νήσων της Περιφέρειας Αττικής, της οποίας
προτείνεται η ανάκληση.
8.- Το υπ' αριθμ.: 2856/11-11-2013 έγγραφο της Δ/νσης
Υπηρεσίας Δόμησης και Γενικού Σχεδιασμού Πόλης του
Δήμου Σαλαμίνας, σύμφωνα με το οποίο η ως άνω αναδασωτέα έκταση, βρίσκεται εντός του εγκεκριμένου ρυ-
μοτομικού σχεδίου και καταλαμβάνεται από εγκεκριμένο
περιφερειακό πεζόδρομο (19362/2003 απόφαση Υπουργού ΠΕ.ΧΩ.ΔΕ. - ΦΕΚ 559/Δ/2003).
9.- Την υπ’ αριθμ.: 3057/2002 απόφαση ΣτΕ, σύμφωνα
με την οποία, δεν εμπίπτουν στις διατάξεις του άρθρου
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
28 Απριλίου 2017
ΤΕΥΧΟΣ  ΤΕΤΑΡΤΟ
Αρ. Φύλλου 112
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 112/28.04.2017
24 του Συντάγματος και του ν. 998/1979 που προστατεύουν τα δάση και τις δασικές εκτάσεις, οι ρυμοτομούμενοι
χώροι και εκείνοι που χαρακτηρίζονται ως οικοδομήσιμοι, ανεξάρτητα από την ύπαρξη σε αυτούς βλάστησης.
Εφόσον το ρυμοτομικό σχέδιο, εξακολουθεί να ισχύει,
η σχετική ρυμοτομική ρύθμιση είναι δεσμευτική για τη
Διοίκηση.
10.- Την υπ' αριθμ. 25072/1137/22-3-2017 πρόταση
του αρμοδίου Δασαρχείου Πειραιά, για ανάκληση της υπ'
αριθμ.: 384/25-2-2011 (ΦΕΚ 17/Δ/17-3-2011) απόφασης
Γενικού Γραμματέα Αποκεντρωμένης Διοίκησης Αττικής
περί Κήρυξης ως αναδασωτέας δασικής έκτασης εμβαδού 0,150 στρ., στη δασική θέση «Μπατσί - Αγ. Νικόλα-
ος» του Δήμου Σαλαμίνας της Περιφερειακής Ενότητας
Νήσων της Περιφέρειας Αττικής, λόγω πλάνης περί τα
πραγματικά και νομικά δεδομένα, αποφασίζουμε:
Ανακαλούμε την υπ' αριθμ.: 384/25-2-2011 (ΦΕΚ 17/
Δ/17-3-2011) απόφαση Γενικού Γραμματέα Αποκεντρωμένης Διοίκησης Αττικής περί Κήρυξης ως αναδασωτέας
δασικής έκτασης εμβαδού 0,150 στρ., στη δασική θέση
«Μπατσί-Αγ. Νικόλαος» του Δήμου Σαλαμίνας της Περιφερειακής Ενότητας Νήσων της Περιφέρειας Αττικής, ως
εκδοθείσα κατά πλάνη περί τα πραγματικά και νομικά
δεδομένα.
Η έκταση της οποίας αίρεται η αναδάσωση, απεικονίζεται στο από 22-3-2017 τοπογραφικό διάγραμμα κλί-
μακας 1:500 που συνοδεύει την παρούσα απόφαση με
στοιχεία περιμέτρου «Α,Β,Γ,Δ, Α» και μαύρο περίγραμμα
(και στο ενσωματωμένο σε αυτό απόσπασμα ΦΧ ΓΥΣ
6452/2 κλίμακας 1:5.000, με μαύρο περίγραμμα και πλάγια διαγράμμιση). Οι συντεταγμένες των κορυφών της
έκτασης κατά ΕΓΣΑ' 87 αποτυπώνονται στον παρακάτω
πίνακα :
Α/Α
Χ
Ψ
Α
456692,39
4205387,80
Β
456661,26
4205397,93
Γ
456663,75
4205401,84
Δ
456693,80
4205392,83
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 31 Μαρτίου 2017
Η Ασκούσα καθήκοντα Γενικού Γραμματέα
Αποκεντρωμένης Διοίκησης
ΚΑΛΛΙΟΠΗ ΚΑΡΔΑΜΙΤΣΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 112/28.04.2017
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 112/28.04.2017
Αριθμ. 3501
(2)
Επανακήρυξη ως αναδασωτέας δασικής έκτασης
εμβαδού 80,172 στρ. στη θέση «Φοινικιά - Τραπουριά» της ΔΕ Καλυβίων του Δήμου Σαρωνικού
της ΠΕ Αν. Αττικής λόγω πυρκαγιάς που εκδηλώθηκε στις 29.7.2016.
Ο ΓΕΝΙΚΟΣ ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ
Έχοντας υπόψη:
1.- Τις διατάξεις:
α) του άρθρου 117 παρ. 3 και άρθρου 24 παρ. 1 του
Συντάγματος της Ελλάδος,
β) του ν. 3200/1955 «περί διοικητικής αποκεντρώσεως» όπως αυτές τροποποιήθηκαν μεταγενέστερα,
γ) του άρθρου 280 του ν. 3852/2010 (ΦΕΚ 87/Α΄/
7.6.2010) «Αρχιτεκτονική της Αυτοδ/σης, και της Αποκ.
Διοίκησης - Πρόγραμμα Καλλικράτης»,
δ) του π.δ/τος 135/2010 (ΦΕΚ 228/Α΄/27.12.2010) «Οργανισμός της Αποκεντρωμένης Διοίκησης Αττικής»,
ε) του ν.3861/2010 (ΦΕΚ 112/Α/13.7.2010) «Ενίσχυση
της διαφάνειας με την υποχρεωτική ανάρτηση νόμων και
πράξεων των κυβερνητικών, διοικητικών και αυτοδιοικητικών οργάνων στο διαδίκτυο - Πρόγραμμα Διαύγεια -
και άλλες διατάξεις»,
στ) του ν. 998/1979 «Περί προστασίας των Δασών και
των Δασικών εν γένει εκτάσεων της Χώρας» όπως ισχύει
σήμερα και ειδικότερα :
• του άρθρου 41,
• του άρθρου 38 παρ. 1 ,όπως τροποποιήθηκε με το
άρθρο 35 παρ. 1 του ν. 4280/2014 (ΦΕΚ159/Α/8.8.2014),
ζ) του ν. 4280/2014 «περί περιβαλλοντικής αναβάθμισης και ιδιωτικής πολεοδόμησης-βιώσιμη ανάπτυ-
ξη οικισμών, ρυθμίσεις δασικής νομοθεσίας και άλλες
διατάξεις» και ειδικότερα του άρθρου 53 παρ. 1ια και
άρθρου 40,
η) της αριθμ. οικ. 179200/5059/20.12.2012 εγκυκλίου
του ΥΠΕΚΑ και της αριθμ. 133002/6552πε/22.1.2016
εγκυκλίου του ΥΠΕΝ,
θ) της αριθμ. 160417/1180/9.7.1980 εγκυκλίου διαταγής του Υπ. Γεωργίας,
ι) του ν. 3208/2003 «Περί προστασίας δασικών οικοσυστημάτων κτλ», όπως τροποποιήθηκε και ισχύει σήμερα,
κ) του υπ' αρ. 32/2016 π.δ/τος (ΦΕΚ 46/Α/ 31.3.2016 )
περί ορισμού επιστημονικών κριτηρίων για την υπαγωγή
εκτάσεων στις περιπτώσεις 1, 2 και 5 του αρθρ. 3 του
ν. 998/1979, ως ισχύει,
λ) της αριθμ. 11747/6458/16.2.2015 δ/γής της Αποκ.
Δ/σης Αττικής περί άσκησης καθηκόντων Γ.Γ.Α.Δ. Αττικής κατόπιν της υπ' αριθμ. 4 Πράξης του Υπουργ.
Συμβουλίου της 06.02.2015 (ΦΕΚ 24/Α/6.2.2015),
σύμφωνα με το άρθρο 56 του ν. 4257/2014 (ΦΕΚ
93/Α/14.04.2014).
2.- Την αρ. 90/20.10.2016 αναφορά του αρμόδιου δασονόμου μετά από αυτοψία.
3.- Την αριθμ. 3035/85562/12.12.2016 πρόταση του
αρμοδίου Δασαρχείου Λαυρίου και τη συμπληρωματική αυτής υπ' αριθμ. οικ. 725/13926/16.02.2017 (μετά
το αρ. 8935/28.12.2016 έγγραφο της Δ/νσης Δασών Αν.
Αττικής), σχετικά με την κήρυξη ως αναδασωτέας της
αναφερόμενης στο θέμα έκτασης, αποφασίζουμε:
Επανακηρύσσουμε ως αναδασωτέα δασική έκταση
εμβαδού 80,172 στρ. (ογδόντα στρεμμάτων και εκατόν
εβδομήντα δύο χιλιοστών του στρέμματος) στη θέση
«Φοινικιά - Τραπουριά» της ΔΕ Καλυβίων του Δήμου
Σαρωνικού της ΠΕ Αν. Αττικής λόγω πυρκαγιάς που εκδηλώθηκε στις 29-7-2016 και απεικονίζεται με στοιχεία
οριογραμμής (1,2,3,...,37,38,39. 1) με συντεταγμένες ΕΓΣΑ
'87 και κόκκινο περίγραμμα στο αριθμ. 6477/1 απόσπασμα φ.χ. ΓΥΣ κλ. 1:5000 που προσαρτάται στην πρόταση
και την παρούσα, με όρια:
Βόρεια: με αναδασωτέα δασική έκταση
Ανατολικά, Νότια και Δυτικά : με αναδασωτέα δασική
και μη δασική έκταση.
Άλλα στοιχεία:
Σύμφωνα με την πρόταση, η παραπάνω έκταση εμπίπτει σε ευρύτερη που έχει κηρυχθεί αναδασωτέα με την
4867/14.11.2007 (ΦΕΚ 644/Δ΄/5.12.2007) απόφαση του
Γεν. Γραμ. Περιφέρειας Αττικής. Πριν την καταστροφή της
από την πυρκαγιά, αποτελούσε τμήμα ευρύτερης αναδασωτέας καλυπτόμενο από αναγέννηση θαμνώδους δασι-
κής βλάστησης από (σχίνο, πρίνο και αγριελιά), η οποία
σύμφωνα με το (1κ) σχετικό π.δ. αποτελούσε μαζί με την
εκεί συνυπάρχουσα χλωρίδα και πανίδα μέσω της αλληλεξάρτησης και αλληλεπίδρασης ιδιαίτερη δασοβιοκοι-
νότητα και ιδιαίτερο φυσικό δασογενές περιβάλλον και
λειτουργική διαχειριστική μονάδα που συνέβαλε στην
οικολογική ισορροπία του περιβάλλοντος της περιοχής.
Σκοπός της κήρυξης της ανωτέρω έκτασης εμβαδού
80,172 στρ. ως αναδασωτέας, είναι η επαναδημιουργία αποκατάσταση της καταστραφείσας από την πυρκαγιά
δασικής βλάστησης, η διατήρηση του δασικού χαρακτήρα αυτής, ο αποκλεισμός διάθεσής της για άλλη χρήση,
η προστασία - διατήρηση της ισορροπίας του φυσικού
περιβάλλοντος και να τύχει εφαρμογής το άρθρο 40 του
ν. 4280/2014.
Με την παρούσα απόφαση δεν προκαλείται δημοσιονομική δαπάνη σε βάρος του κρατικού προϋπολογισμού
(σχ. άρθρο 90 π.δ/τος 63/2005).
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 28 Μαρτίου 2017
Η Ασκούσα καθήκοντα Γενικού Γραμματέα
Αποκεντρωμένης Διοίκησης
ΚΑΛΛΙΟΠΗ ΚΑΡΔΑΜΙΤΣΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 112/28.04.2017
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 112/28.04.2017
Αριθμ. 4174πε
(3)
Προσδιορισμός χρήσης γης σε γήπεδο του Σταθμού Γεωργικής Έρευνας Μεσσαράς του ΕΛΓΟ
ΔΗΜΗΤΡΑ, συνολικού εμβαδού 1004,54 τμ, στη
θέση «ΑΜΥΓΔΑΛΙΕΣ - ΚΟΠΑΝΙΣΤΡΕΣ» εκτός των
ορίων του οικισμού Αμπελούζος του Δήμου Γόρτυνας ΠΕ Ηρακλείου.
Ο ΓΕΝΙΚΟΣ ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ
Έχοντας υπόψη:
1. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης ΔιοίκησηςΠρόγραμμα Καλλικράτης» (ΦΕΚ 87/Α΄/7-6-2010).
2. Τις διατάξεις του ν. 2503/1997 «Διοίκηση, οργάνωση, στελέχωση της Περιφέρειας, ρύθμιση θεμάτων
για την τοπική αυτοδιοίκηση και άλλες διατάξεις» (ΦΕΚ
107/Α/25-7-1997).
3. Το π.δ. 136/2010 «Οργανισμός Αποκεντρωμένης
Διοίκησης Κρήτης» (ΦΕΚ 229/Α/27-12-2010).
4. Τις διατάξεις του ν. 3861/2010 «Πρόγραμμα Διαύγεια» (ΦΕΚ 112/Α/13-7-2010).
5. Τις διατάξεις του ν. 1512/1985 « Τροποποίηση και
συμπλήρωση πολεοδομικών διατάξεων ρύθμιση συναφών θεμάτων και θεμάτων του Ταμείου Νομικών» (ΦΕΚ
4/Α/85) και ειδικότερα το άρθρο 3 «καθορισμός χρήσεων
παραχωρημένων δημοσίων εκτάσεων».
6. Την 6/2011 εγκύκλιο του ΥΠΕΚΑ.
7. Τις διατάξεις του ν. 4061/2012 « Διαχείριση και προστασία ακινήτων Υπουργείου Αγροτικής Ανάπτυξης και
Τροφίμων - Ρύθμιση εμπραγμάτων δικαιωμάτων και λοιπές διατάξεις» (ΦΕΚ 66/Α/22-3-2012), όπως τροποποιή-
θηκε από το άρθρο 37 του ν. 4235/2014 (ΦΕΚ 321/Α/14).
8. Τις διατάξεις του ν. 3937/2011 «Διατήρηση της βιοποικιλότητας και άλλες διατάξεις» (ΦΕΚ 60/Α/31-3-2011).
9. Τη με αρ. πρωτ. 43518/6-9-2012 κοινή εγκύκλιο του
Υπουργείου Περιβάλλοντος και Κλιματικής Αλλαγής και του
Υπουργείου Αγροτικής Ανάπτυξης και Τροφίμων, με θέμα
«Καθορισμός χρήσεων γης- Έκδοση οικοδομικών αδειών».
10. Τα με αρ. πρωτ. 4998/11-3-2013 και 863/16-1-2015
έγγραφα του Δήμου Γόρτυνας.
11. Το με αρ. πρωτ. 109/6420/20-1-2015 έγγραφο της
Διεύθυνσης Διαχείρισης Ακίνητης Περιουσίας, Τμήμα
Αξιοποίησης Ακινήτων του Υπουργείου Αγροτικής Ανάπτυξης και Τροφίμων.
12. Το με αρ. πρωτ. 603/4-3-2015 έγγραφο.
13. Το με αρ. πρωτ. 2624/24-4-2015 έγγραφο της Διεύθυνσης Δασών Ηρακλείου.
14. Το με αρ. πρωτ. 604/7-4-2014 έγγραφο της Υπηρεσίας Νεωτέρων Μνημείων και Τεχνικών Έργων Κρήτης,
σύμφωνα με το οποίο η υπηρεσία δεν έχει αντίρρηση
για την παραχώρηση της γεώτρησης.
15. Το με αρ. πρωτ. 3624/20-7-2014 έγγραφο της Εφορείας Αρχαιοτήτων Ηρακλείου σύμφωνα με το οποίο
«...σας ενημερώνουμε ότι δεν έχουμε αντίρρηση για τη
διαχείριση και εκμετάλλευση της υφιστάμενης γεώτρησης, με τον όρο ότι, εάν απαιτηθούν περαιτέρω εργασίες
για τη λειτουργία της ή για την επέκταση των δικτύων
της θα πρέπει να κατατεθεί εκ νέου αίτημα στην Εφορεία μας προκειμένου να εξεταστεί η δυνατότητα ή μη
έγκρισης του.»
16. Το άρθρο 56 του ν. 4257/14-4-2014 (ΦΕΚ 93/Α/2014)
«Επείγουσες ρυθμίσεις αρμοδιότητας Υπουργείου Εσωτερικών».
17. Τη με αρ. 4/6-2-2015 πράξη του Υπουργικού Συμβουλίου (ΦΕΚ 24/Α/2015) «Αποδοχή των παραιτήσεων
των Γενικών Γραμματέων των Αποκεντρωμένων Διοικήσεων της χώρας».
18. Το γεγονός ότι από τις κανονιστικές διατάξεις της
απόφασης αυτής δεν προκαλείται δαπάνη σε βάρος του
κρατικού προϋπολογισμού, καθώς και του προϋπολογισμού του οικείου ΟΤΑ.
19. Και επειδή η Υπηρεσία είναι καθ’ όλα αρμόδια για
τον προσδιορισμό χρήσης γης σε ακίνητα που βρίσκονται σε περιοχές εκτός ρυμοτομικού σχεδίου, εκτός Γ.Π.Σ.
και εκτός ΣΧΟΟΑΠ, αποφασίζουμε:
Προσδιορίζουμε ως επιτρεπόμενη χρήση, τη γεωργική, στο με στοιχεία 1-2-3-4-5-6-7-8-9-10-11-1 αγρο-
τεμάχιο ιδιοκτησίας του Ε.Λ.Γ.Ο. «ΔΗΜΗΤΡΑ»-Σταθμός
Γεωργικής Έρευνας Μεσσαράς, εμβαδού 1004,54 τ.μ.
που βρίσκεται εκτός των ορίων του οικισμού Αμπελούζος του Δήμου Γόρτυνας στη θέση «ΑΜΥΓΔΑΛΙΕΣ - ΚΟ-
ΠΑΝΙΣΤΡΕΣ». Εντός του γηπέδου κείται υδατοδεξαμενή
με σκεπή εμβαδού 869,05 τ.μ., όπως αποτυπώνεται στο
με χρονολογία Φεβρουάριος 2014 και κλίμακα 1:100
τοπογραφικό διάγραμμα του Πολιτικού Μηχανικού
Ρούσου Αγριμάκη και το οποίο συνοδεύει την παρούσα απόφαση.
Η απόφαση αυτή να δημοσιευθεί στην Εφημερίδα της
Κυβερνήσεως.
Ηράκλειο, 15 Μαρτίου 2016
Ο Ασκών καθήκοντα Γενικού Γραμματέα
Αποκεντρωμένης Διοίκησης
ΑΝΑΣΤΑΣΙΟΣ ΙΩΑΝΝΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 112/28.04.2017
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 112/28.04.2017

[Source: 20170400112.pdf | Tokens: 13040]